title: Komission täytäntöönpanoasetus (EU) 2016/462, annettu 30 päivänä maaliskuuta 2016, merenkulun turvaamisen alalla suoritettavissa komission tarkastuksissa noudatettavista menettelyistä annetun komission asetuksen (EY) N:o 324/2008 muuttamisesta (ETA:n kannalta merkityksellinen teksti)

text:
                  31.3.2016

                  FI

                  Euroopan unionin virallinen lehti

                  L 80/28

            KOMISSION TÄYTÄNTÖÖNPANOASETUS (EU) 2016/462,
      annettu 30 päivänä maaliskuuta 2016,
      merenkulun turvaamisen alalla suoritettavissa komission tarkastuksissa noudatettavista menettelyistä annetun komission asetuksen (EY) N:o 324/2008 muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon alusten ja satamarakenteiden turvatoimien parantamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 725/2004 (1) ja erityisesti sen 9 artiklan 4 kohdan,
      sekä katsoo seuraavaa:

                  (1)

                  Jotta voitaisiin seurata sitä, miten jäsenvaltiot soveltavat asetusta (EY) N:o 725/2004 ja neuvoston direktiiviä 2005/65/EY (2), komission olisi tehtävä tarkastuksia. Tarkastusten järjestäminen komission valvonnassa on tarpeen kansallisten laadunvalvontajärjestelmien ja merenkulun turvaamiseen liittyvien toimenpiteiden, menettelyjen ja rakenteiden tehokkuuden varmistamiseksi.

                  (2)

                  Tarkastustehtävien suorittamisessa komissiota avustaa Euroopan parlamentin ja neuvoston asetuksella (EY) N:o 1406/2002 (3) perustettu Euroopan meriturvallisuusvirasto. Euroopan talousalueeseen (ETA) liittyvissä tarkastustehtävissä komissio turvautuu ETA:n sekakomitean päätöksen N:o 116/2008 (4) mukaisesti Euroopan vapaakauppaliiton (EFTA) jäsenvaltioiden luetteloimien kansallisten tarkastajien apuun.

                  (3)

                  Komission asetuksessa (EY) N:o 324/2008 (5) vahvistetaan komission merenkulun turvatoimien alalla suorittamia tarkastuksia koskevat menettelysäännöt avoimella, tehokkaalla, yhdenmukaistetulla ja johdonmukaisella tavalla.

                  (4)

                  Vuodesta 2008 lähtien saadun kokemuksen perusteella on tarpeen varmistaa, että komission asetuksen (EY) N:o 324/2008 mukaisesti suorittamat tarkastukset tehdään johdonmukaisella tavalla noudattaen vahvistettua menettelyä, jossa sovelletaan muun muassa vakioituja menetelmiä. Jäsenvaltioiden kanssa tehtävän yhteistyön ja komission valtuuksien käyttämisen lujittamiseksi toteutettavien toimenpiteiden olisi oltava tehokkaita ja avoimia.

                  (5)

                  Komission tarkastusten suorittamisen yhteydessä käytettävien termien määritelmiä olisi kehitettävä. Niiden tarkistus ei laajenna tarkastusten soveltamisalaa nykyisiä toimivaltuuksia pidemmälle.

                  (6)

                  Komission ja jäsenvaltioiden olisi toimittava yhteistyössä komission tarkastusten valmistelun ja toteutuksen aikana.

                  (7)

                  Komissiolla olisi oltava mahdollisuus ottaa mukaan tarkastusryhmiinsä jäsenvaltioiden ehdottamia kansallisia tarkastajia, joiden on täytettävä vaaditut pätevyys- ja koulutusvaatimukset.

                  (8)

                  Komission tarkastusten avoimen ja tehokkaan suorittamisen varmistamiseksi säännösten olisi oltava selkeitä ja niitä olisi kehitettävä edelleen muun muassa sellaisten alusten tarkastusten osalta, jotka saatetaan päätökseen eri jäsenvaltion satamassa kuin missä lähtösatama sijaitsee. EU:n lipun alla purjehtivien alusten tarkastuksiin unionin ulkopuolella sijaitsevissa paikoissa liittyviä seikkoja olisi täsmennettävä tällaisten tarkastusten aiheuttamien logististen ongelmien ratkaisemiseksi.

                  (9)

                  Tarkastukseen liittyviä arkaluonteisia mutta turvallisuusluokittelemattomia tietoja olisi käsiteltävä tiukkoja turvatoimia noudattaen, jotta varmistetaan niiden luottamuksellisuus ja salassapito.

                  (10)

                  Sen vuoksi asetusta (EY) N:o 324/2008 olisi muutettava.

                  (11)

                  Tässä asetuksessa säädetyt toimenpiteet ovat asetuksen (EY) N:o 725/2004 11 artiklan 1 kohdalla perustetun komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Asetuksen (EY) N:o 324/2008 muuttaminen
      Muutetaan asetus (EY) N:o 324/2008 seuraavasti:

                  1)

                  Muutetaan 2 artikla seuraavasti:

                              a)

                              Korvataan 1 ja 2 kohta seuraavasti:

                                          ”1.

                                          ’komission tarkastuksella’ komission tarkastajien suorittamaa jäsenvaltioiden kansallisten merenkulun turvatoimiin liittyvien laadunvalvontajärjestelmien, toimenpiteiden, menettelyjen ja rakenteiden tarkastusta asetuksen (EY) N:o 725/2004 noudattamisen ja direktiivin 2005/65/EY täytäntöönpanon määrittämiseksi. Siihen voi sisältyä satamien, satamarakenteiden, alusten ja asetuksen (EY) N:o 725/2004 liitteessä I määriteltyjen merenkulun turvatoimista vastaavien toimivaltaisten viranomaisten tai yritysten tarkastuksia. Se voi myös käsittää asetuksen (EY) N:o 725/2004 liitteessä I ja direktiivin 2005/65/EY tunnustettuja turvaorganisaatioita koskevassa liitteessä IV määriteltyjen tunnustettujen turvaorganisaatioiden tarkastukset;

                                          2.

                                          ’komission tarkastajalla’ 7 artiklan pätevyysvaatimukset täyttävää komission tai Euroopan meriturvallisuusviraston palveluksessa olevaa henkilöä tai kansallista tarkastajaa, jonka komissio on valtuuttanut osallistumaan komission tarkastuksiin ja joka on merkitty EU:n tai EFTAn jäsenvaltioiden laatimiin luetteloihin.”

                              b)

                              Korvataan 11 kohta seuraavasti:

                                          ”11.

                                          ’satamalla’ jäsenvaltioiden direktiivin 2005/65/EY 2 artiklan 3 kohdan mukaisesti määrittelemää ja sen 12 artiklan mukaisesti komissiolle ilmoittamaa aluetta;”.

                              c)

                              Lisätään 12, 13, 14, 15, 16 ja 17 kohta seuraavasti:

                                          ”12.

                                          ’väliaikaisella korjaavalla toimenpiteellä’ tilapäistä toimenpidettä tai toimenpidekokonaisuutta, jonka tarkoituksena on rajoittaa niin pitkälti kuin mahdollista merkittävän vaatimustenvastaisuuden tai tarkastuksen aikana todetun vaatimustenvastaisuuden vaikutuksia kunnes puute voidaan korjata täydellisesti;

                                          13.

                                          ’turvallisuusluokitelluilla tiedoilla’ tarkastustoimien aikana saatuja tunnistettuja tai tunnistettavissa olevia tietoja, joiden julkistaminen saattaa johtaa tietoturvaloukkaukseen ja jotka on turvallisuusluokiteltu komission päätöksen (EU, Euratom) 2015/444 (*) säännösten tai jäsenvaltioiden asiaa koskevan kansallisen lainsäädännön mukaisesti;

                                          14.

                                          ’arkaluonteisilla mutta turvallisuusluokittelemattomilla tiedoilla’ tarkastustoimien aikana saatuja tarkastuksiin liittyviä aineistoja tai tietoja, joiden julkaiseminen saattaa johtaa tietoturvaloukkaukseen ja joiden jakaminen on mahdollista ainoastaan tiedonsaantitarpeen perusteella;

                                          15.

                                          ’varmentamattomalla’ komission tarkastuksen yhteydessä tehtyä havaintoa, joka viittaa asetuksen (EY) N:o 725/2004 tai direktiivin 2005/65/EY noudattamatta jättämiseen mutta josta ei ole objektiivista näyttöä;

                                          16.

                                          ’komitealla’ asetuksen (EY) N:o 725/2004 11 artiklan 1 kohdalla perustettua komiteaa;

                                          17.

                                          ’lippuvaltion edustajalla’ sen jäsenvaltion toimivaltaista viranomaisjäsentä, jonka lipun alla alus purjehtii, tai tunnustetun turvaorganisaation edustajaa, jos kyseinen jäsenvaltio on nimennyt sellaisen.

                                 (*)  Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).”"

                  2)

                  Korvataan 3 artikla seuraavasti:
                  ”3 artikla
                  Jäsenvaltioiden yhteistyö
                  1.   Jäsenvaltioiden on toimittava yhteistyössä komission kanssa sen tarkastustehtävien toteuttamiseksi, sanotun kuitenkaan rajoittamatta komission velvollisuuksia. Tämän yhteistyön on oltava tehokasta sekä valmistelu-, tarkastus- että raportointivaiheissa.
                  2.   Jäsenvaltioiden on toteutettava kaikki tarvittavat toimenpiteet sen varmistamiseksi, että tarkastusilmoitus

                              a)

                              käsitellään tiukkoja turvatoimia noudattaen sen salassapidon varmistamiseksi, jottei tarkastusprosessi vaarannu; ja

                              b)

                              annetaan tiedoksi asianomaisille osapuolille tiedonsaantitarpeen perusteella.”

                  3)

                  Korvataan 4 artiklan 2 kohta seuraavasti:
                  ”2.   Kunkin jäsenvaltion on varmistettava, että komission tarkastajilla on pyynnöstä hyvissä ajoin käytettävissään asiaankuuluvat turva-asiakirjat tarkastustehtävien suorittamiseksi ja erityisesti

                              a)

                              asetuksen (EY) N:o 725/2004 9 artiklan 3 kohdassa tarkoitettu mainitun asetuksen täytäntöönpanoa koskeva kansallinen ohjelma;

                              b)

                              asetuksen (EY) N:o 725/2004 9 artiklan 4 kohdassa tarkoitettujen yhteysyksikön toimittamien tietojen ja valvontaraporttien tuoreimmat päivitykset;

                              c)

                              jäsenvaltion suorittaman satamien turvasuunnitelmien seurannan tulokset;

                              d)

                              asiaankuuluvat alusten, satamien ja satamarakenteiden turva-arvioinnit ja turvasuunnitelmat sekä tiedot aluksiin, satamiin ja satamarakenteisiin liittyvistä koulutustoimista ja harjoituksista komission suorittamien tarkastusten aikana;

                              e)

                              jäsenvaltioiden ilmoitukset niiden pakollisen turvallisuusriskien arvioinnin jälkeen tekemistä asetuksen (EY) N:o 725/2004 3 artiklan 3 kohdassa tarkoitetuista päätöksistä;

                              f)

                              jäsenvaltion laatimat suuntaviivat, ohjeet ja menettelyt asetuksen (EY) N:o 725/2004 ja direktiivin 2005/65/EY soveltamiseksi.”

                  4)

                  Muutetaan 5 artikla seuraavasti:

                              a)

                              Korvataan 1 kohta seuraavasti:
                              ”1.   Sovittuaan asiasta komission kanssa jäsenvaltioiden on mahdollisuuksien mukaan annettava komission käyttöön kansallisia tarkastajia, jotka voivat osallistua komission tarkastuksiin myös niiden valmistelu- ja raportointivaiheissa.”

                              b)

                              Korvataan 5 kohta seuraavasti:
                              ”5.   Kansallisten tarkastajien osallistumista komission tarkastuksiin koskevat pyynnöt on esitettävä hyvissä ajoin, tavallisesti vähintään kaksi kuukautta ennen tarkastuksen suunniteltua ajankohtaa.”

                  5)

                  Korvataan 6 artikla seuraavasti:
                  ”6 artikla
                  Euroopan meriturvallisuusviraston tekninen tuki komission tekemissä tarkastuksissa
                  Antaessaan komissiolle teknistä tukea asetuksen (EY) N:o 1406/2002 2 artiklan 2 kohdan b alakohdan mukaisesti Euroopan meriturvallisuusvirasto antaa käyttöön teknisiä asiantuntijoita, jotka voivat osallistua komission tarkastuksiin sekä niihin liittyviin valmistelu- ja raportointivaiheisiin.”

                  6)

                  Muutetaan 7 artikla seuraavasti:

                              a)

                              Muutetaan 1 kohta seuraavasti:

                                          i)

                                          korvataan b alakohta seuraavasti:

                                                      ”b)

                                                      turvatekniikoiden ja -menetelmien hyvä käytännön tuntemus;”;

                                          ii)

                                          korvataan d alakohta seuraavasti:

                                                      ”d)

                                                      tarkastelun kohteena olevien toimintojen käytännön tuntemus;”;

                                          iii)

                                          lisätään e ja f alakohta seuraavasti:

                                                      ”e)

                                                      tietoisuus terveyttä, turvallisuutta ja turvatoimia koskevista vaatimuksista työskenneltäessä merellisessä ympäristössä;

                                                      f)

                                                      tärkeimpien merenkulun turvatoimien alalla sovellettavien oikeudellisten vaatimusten tuntemus.”

                              b)

                              Korvataan 2 kohdan ensimmäinen alakohta seuraavasti:
                              ”Ollakseen päteviä suorittamaan komission tarkastuksia komission tarkastajien on suoritettava menestyksekkäästi kyseisten tarkastusten suorittamista koskeva koulutus. Komission tarkastajien on osallistuttava säännöllisesti vähintään joka viides vuosi koulutukseen tietojensa päivittämiseksi.”

                              c)

                              Lisätään 4 kohta seuraavasti:
                              ”4.   Jos tarkastajan käyttäytyminen tai suorituskyky edellisen tarkastuksen aikana ei täytä tässä asetuksessa säädettyjä vaatimuksia, kyseistä tarkastajaa ei saa enää nimetä komission tarkastustehtäviin.”

                  7)

                  Muutetaan 8 artikla seuraavasti:

                              a)

                              Korvataan 1 kohta seuraavasti:
                              ”1.   Komissio ilmoittaa tarkastuksesta vähintään kuusi viikkoa etukäteen sen jäsenvaltion yhteysyksikölle, jonka alueella tarkastus suoritetaan.
                              Komissio voi samaan aikaan kun se ilmoittaa tarkastuksesta, toimittaa yhteysyksikölle tarkastusta edeltävän kyselylomakkeen, joka toimivaltaisen viranomaisen on täytettävä, sekä pyynnön saada tutustua asiaa koskeviin asiakirjoihin. Täytetty kyselylomake ja pyydetyt asiakirjat on toimitettava komissiolle vähintään kaksi viikkoa ennen tarkastuksen suunniteltua alkamisajankohtaa.
                              Poikkeustapauksissa, jotka saattavat vaikuttaa huomattavasti merenkulun turvaamisen kokonaistasoon Euroopan unionissa, komissio voi lyhentää ensimmäisessä alakohdassa tarkoitetun ilmoittamisajan enintään kahteen viikkoon edellyttäen, että se on ennen ilmoittamista kuullut asianomaista yhteysyksikköä. Siinä tapauksessa toista alakohtaa ei sovelleta.”

                              b)

                              Korvataan 5 kohta seuraavasti:
                              ”5.   Jos aluksen lippuvaltio on jäsenvaltio, komissio ilmoittaa mahdollisimman pian kyseisen jäsenvaltion yhteysyksikölle, että alus voidaan tarkastaa aluksen ollessa satamarakenteessa. Jos tarkastus koskee toisen jäsenvaltion kuin sen, jonka toimivaltainen viranomainen on tarkastuksen kohteena, lipun alla purjehtivaa alusta, komissio ilmoittaa asiasta lippuvaltion yhteysyksikölle, jotta voidaan toteuttaa tarvittavat käytännön järjestelyt tarkastuksen suorittamiseksi kyseisellä aluksella.”

                              c)

                              Korvataan 9 kohta seuraavasti:
                              ”9.   Jos komissio osallistuu aluksen kansalliseen tarkastukseen tai todentamiseen Euroopan unionin ulkopuolella sijaitsevassa paikassa, komissio toteuttaa yhteysyksikön kanssa tarvittavat järjestelyt tarkastusten tai todentamisten seuraamiseksi lippuvaltion edustajan kanssa.”

                  8)

                  Muutetaan 10 artikla seuraavasti:

                              a)

                              Korvataan 1 ja 2 kohta seuraavasti:
                              ”1.   Asetuksessa (EY) N:o 725/2004 ja direktiivissä 2005/65/EY säädettyjen merenkulun turvaamista koskevien vaatimusten soveltamista jäsenvaltioissa on valvottava vakiomenetelmien avulla.
                              2.   Komission tarkastajien suorittaessa tarkastustehtäviä asianomaisen toimivaltaisen viranomaisen edustajan on koko ajan oltava heidän seurassaan. Kyseinen edustaja ei saa heikentää tarkastuksen tehokkuutta tai toimivuutta.
                              Tarkastukset on suoritettava siten, että ne haittaavat mahdollisimman vähän kaupallisten toimintojen sujuvuutta. Tämän varmistamiseksi aluksen satamassa aloitettu tarkastus voi tarvittaessa lippuvaltion ja aluksen päällikön etukäteen antamalla suostumuksella jatkua aluksen lähdettyä satamasta.
                              Jos tarkastettava alus harjoittaa säännöllistä kansainvälistä liikennettä kahden tai useamman jäsenvaltion välillä, tarkastus voi koskea myös matkustajien ja ajoneuvojen ottamista aluksiin ja laskemista maihin kaikissa päätesatamissa. Tällaisessa tapauksessa komissio ilmoittaa asiasta jäsenvaltion tulosataman yhteysyksikölle 8 artiklan 1 kohdan mukaisesti.”

                              b)

                              Korvataan 6 kohta seuraavasti:
                              ”6.   Komission tarkastajien on aiheellisissa tapauksissa ja mahdollisuuksien mukaan esitettävä epävirallinen suullinen yhteenveto havainnoistaan paikan päällä, sanotun kuitenkaan rajoittamatta 11 artiklan soveltamista.
                              Asianomaiselle yhteysyksikölle on ilmoitettava viipymättä kaikista komission tarkastuksen yhteydessä havaituista merkittävistä asetuksen (EY) N:o 725/2004 ja direktiivin 2005/65/EY vaatimusten vastaisista seikoista ennen tarkastuskertomuksen laatimista tämän asetuksen 11 artiklan mukaisesti.
                              Kuitenkin tapauksissa, joissa komission tarkastaja alusta tarkastaessaan havaitsee merkittävän vaatimustenvastaisuuden, joka edellyttää 16 artiklan mukaisia toimia, ryhmänjohtaja ilmoittaa asiasta välittömästi kirjallisesti asianomaisille yhteysyksiköille.”

                              c)

                              Lisätään 7 kohta seuraavasti:
                              ”7.   Komission tarkastajien on suoritettava tarkastukset tehokkaasti ja toimivasti kiinnittäen samalla asianmukaista huomiota turvallisuuteen ja turvatoimiin.”

                  9)

                  Korvataan 11 artiklan 4 ja 5 kohta seuraavasti:
                  ”4.   Kun asetuksen (EY) N:o 725/2004 ja direktiivin 2005/65/EY täytäntöönpanoa arvioidaan tämän asetuksen mukaisesti, havaintoihin sovelletaan yhtä seuraavista luokitteluista:

                              a)

                              vaatimusten mukainen;

                              b)

                              vaatimusten mukainen mutta parannukset suotavia;

                              c)

                              vaatimusten vastainen;

                              d)

                              merkittävästi vaatimusten vastainen;

                              e)

                              ei varmennettu.

                        5.   Kertomuksessa on esitettävä yksityiskohtaisesti tarkastuksen aikana tehdyt havainnot, jotka on yksilöity ”merkittävästi asetuksen (EY) N:o 725/2004 ja direktiivin 2005/65/EY vaatimusten vastaisiksi”, niiden ”vaatimusten vastaisiksi”, ”vaatimusten mukaisiksi mutta parannukset suotavia” tai ”ei varmennetuiksi” tämän asetuksen mukaisesti.
                  Kertomus voi sisältää suosituksia korjaaviksi toimiksi.”

                  10)

                  Lisätään 12 artiklaan 3 kohta seuraavasti:
                  ”3.   Jos jäsenvaltio ehdottaa välittömiä korjaavia toimia havaitun merkittävän vaatimusten vastaisen seikan korjaamiseksi, sen on ilmoitettava niistä pikaisesti komissiolle ennen kuin komissio julkaisee tarkastuskertomuksensa. Tällaisessa tapauksessa jäsenvaltion toteuttamat korjaavat toimet mainitaan kertomuksessa. Jos toteutetaan ainoastaan väliaikaisia korjaavia toimia, jäsenvaltion on ilmoitettava asiasta pikaisesti komissiolle ja mainittava myös määräaika, jonka kuluessa täydelliset lopulliset korjaavat toimet toteutetaan.”

                  11)

                  Korvataan 14 ja 15 artikla seuraavasti:
                  ”14 artikla
                  Tietojen luottamuksellisuus
                  Nykyisin sovellettavien sääntöjen mukaisesti komissio toteuttaa tarkastuksia merenkulun turvaamisen alalla suorittaessaan asianmukaiset toimenpiteet suojatakseen turvallisuusluokitellut tiedot, jotka ovat sen käytettävissä tai joita jäsenvaltiot sille toimittavat. Jäsenvaltioiden on toteutettava vastaavat toimenpiteet asiaa koskevan kansallisen lainsäädäntönsä mukaisesti.
                  Jäsenvaltiot ja komissio voivat vaihtaa arkaluonteisia mutta turvallisuusluokittelemattomia tietoja edellyttäen, että ne suojaavat kyseiset tiedot niiden luottamuksellisuuden varmistamista koskevien vaatimusten mukaisesti.
                  15 artikla
                  Komission tarkastusohjelma
                  1.   Komissio pyytää neuvoa komitealta komission tarkastusohjelman toteuttamiseen liittyvistä ensisijaisista kohteista.
                  2.   Komissio tiedottaa säännöllisesti komitealle tarkastusohjelman toteuttamisesta sekä tarkastusten tuloksista. Komissio jakaa jäsenvaltioiden kanssa tarkastuksen aikana todettuja hyviä käytäntöjä.
                  Tarkastuskertomukset toimitetaan yleensä komitealle

                              a)

                              heti kun on saatu 12 artiklan 1 kohdan mukainen jäsenvaltion vastaus; ja

                              b)

                              kun tapaus on käsitelty loppuun.”

                  12)

                  Korvataan 16 artiklan ensimmäinen kohta seuraavasti:
                  ”Jos tarkastuksessa havaitaan sellainen merkittävä asetuksen (EY) N:o 725/2004 tai direktiivin 2005/65/EY vaatimusten vastainen seikka, jolla katsotaan olevan huomattava vaikutus merenkulun turvatoimien kokonaistasoon unionissa ja jota ei voida korjata välittömästi vähintään väliaikaisilla korjaavilla toimilla, komissio ilmoittaa asiasta muille jäsenvaltioille sen jälkeen, kun kyseisestä merkittävästä vaatimustenvastaisuudesta on ilmoitettu asianomaiselle jäsenvaltiolle.”

            2 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä maaliskuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 129, 29.4.2004, s. 6.

         (2)  Euroopan parlamentin ja neuvoston direktiivi 2005/65/EY, annettu 26 päivänä lokakuuta 2005, satamien turvallisuuden parantamisesta (EUVL L 310, 25.11.2005, s. 28).

         (3)  Euroopan parlamentin ja neuvoston asetus (EY) N:o 1406/2002, annettu 27 päivänä kesäkuuta 2002, Euroopan meriturvallisuusviraston perustamisesta (EYVL L 208, 5.8.2002, s. 1).

         (4)  ETA:n sekakomitean päätös N:o 116/2008, annettu 7 päivänä marraskuuta 2008, ETA-sopimuksen liitteen XIII (Liikenne) muuttamisesta (EUVL L 339, 18.12.2008, s. 106).

         (5)  Komission asetus (EY) N:o 324/2008, annettu 9 päivänä huhtikuuta 2008, merenkulun turvatoimien alalla suoritettavissa komission tarkastuksissa noudatettavista tarkistetuista menettelyistä (EUVL L 98, 10.4.2008, s. 5).


title: Komission täytäntöönpanoasetus (EU) N:o 1144/2013, annettu 13 päivänä marraskuuta 2013 , nimityksen kirjaamisesta aitojen perinteisten tuotteiden rekisteriin (Tepertős pogácsa (APT))

text:
               14.11.2013

               FI

               Euroopan unionin virallinen lehti

               L 303/17

         KOMISSION TÄYTÄNTÖÖNPANOASETUS (EU) N:o 1144/2013,
   annettu 13 päivänä marraskuuta 2013,
   nimityksen kirjaamisesta aitojen perinteisten tuotteiden rekisteriin (Tepertős pogácsa (APT))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetuksella (EU) N:o 1151/2012 kumottiin ja korvattiin maataloustuotteiden ja elintarvikkeiden rekisteröimisestä aidoiksi perinteisiksi tuotteiksi 20 päivänä maaliskuuta 2006 annettu neuvoston asetus (EY) N:o 509/2006 (2).

               (2)

               Unkarin hakemus nimityksen ”Tepertős pogácsa” rekisteröimiseksi julkaistiin Euroopan unionin virallisessa lehdessä
                   (3) asetuksen (EY) N:o 509/2006 8 artiklan 2 kohdan mukaisesti.

               (3)

               Saksa ja Itävalta ilmoittivat komissiolle asetuksen (EY) N:o 509/2006 9 artiklan mukaisesti, että ne vastustivat nimityksen rekisteröintiä. Komissio tutki kyseisen artiklan 3 kohdan mukaisesti vastaväitteet ja totesi ne aiheellisiksi.

               (4)

               Unkari on ilmoittanut, että Saksan ja Itävallan kanssa on päästy sopimukseen.

               (5)

               Saksan osalta kyseinen sopimus on johtanut rekisteröintihakemuksen muuttamiseen siten, että viittaus jauhon laatuparametreihin (BL55 ja BL80) on poistettu.

               (6)

               Itävalta on puolestaan hyväksynyt Unkarin vahvistuksen siitä, että rekisteröintihakemus koskee ainoastaan unkarinkielisen nimityksen ”Tepertős pogácsa” suojaamista aitona perinteisenä tuotteena ja että unkarilaisen nimityksen ”Tepertős pogácsa” rekisteröintihakemus ei vaikuta millään lailla epäsuotuisasti tuotteisiin nimeltään ”Grammelpogatsche”, eikä vaaranna nimellä ”Grammelpogatsche” kaupan pidettyjen tuotteiden valmistusta.

               (7)

               Nämä seikat huomioon ottaen nimitys ”Tepertős pogács” olisi kirjattava aitojen perinteisten tuotteiden rekisteriin, ja samalla eritelmä olisi saatettava ajan tasalle ja julkaistava,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä I oleva nimitys.
   2 artikla
   Päivitetty eritelmä on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 1.

      (3)  EUVL C 180, 21.6.2012, s. 16.

      LIITE I
      Asetuksen (EU) N:o 1151/2012 liitteessä I olevassa II kohdassa luetellut maataloustuotteet ja elintarvikkeet:

         Luokka 2.3 –   Makeis-, leipomo-, konditoria- ja keksituotteet

      UNKARI
      Tepertős pogácsa (APT)

      LIITE II
      1.   Eritelmä

      1.1   Rekisteröitävä nimi

      ”Tepertős pogácsa”
      Kun tuote saatetaan markkinoille, merkintöihin voidaan sisällyttää ilmaisu ”magyar hagyományok szerint előállított” (valmistettu perinteisin unkarilaisin menetelmin). Ilmaisu käännetään myös muille virallisille kielille.
      1.2   Nimi

                  

                  on itsessään erityinen

                  ☒

                  on maataloustuotteen tai elintarvikkeen erityisluonnetta ilmaiseva

            Nimeen sisältyvä sana ”tepertős” viittaa ruskistettuihin silavakuutioihin, joista valmistetaan hienonnettua silavatahnaa. Tahna on olennainen raaka-aine suolaisen pyöreän leivonnaisen eli ”pogácsan” valmistuksessa.
      1.3   Asetuksen (EY) N:o 509/2006 13 artiklan 2 kohdan mukainen nimen varaaminen

                  

                  Rekisteröintiin liittyy nimen varaaminen

                  ☒

                  Rekisteröintiin ei liity nimen varaamista

            1.4   Tuotetyyppi

                  Luokka 2.3 – Makeis-, leipomo-, konditoria- ja keksituotteet

                  Luokka 2.3 – Makeis-, leipomo-, konditoria- ja keksituotteet

            1.5   Sen maataloustuotteen tai elintarvikkeen kuvaus, johon 3.1 kohdan mukaista nimeä sovelletaan

      ”Tepertős pogácsa” on pyöreä lieriömäinen, hiivalla nostatettu, suolalla ja pippurilla maustettu suolainen leivonnainen, jonka läpimitta on 3–5 cm ja paino 25–50 g. Se sisältää silavatahnaa ja laardia, ja sen rakenne on joko murea tai lehtevä. Pogácsa-leivonnaisen pinta on punaruskea ja ristikkokuvioinen. Pohja on tasainen ja punaruskea. Sisällä on tasaisesti jakautuneena ruskistettujen silavakuutioiden palasia. Murea muunnelma on murennettavissa palasiksi, lehtevä muunnelma on puolestaan rakenteeltaan huokoinen ja lehtimäinen. Maku tuo mieleen ruskistetut silavakuutiot, on miellyttävän suolainen ja miedon pippurinen. Tuotteen rasvapitoisuus kuiva-aineesta laskettuna on 20–30 prosenttia, ja tuote sisältää jauhoista laskettuna 25–40 prosenttia ruskistettuja silavakuutioita. Rasvasta vähintään 60 prosenttia on peräisin ruskistetuista silavakuutiosta.
      Aistinvaraiset ominaisuudet:

                  Murea ”Tepertős pogácsa”

                  Lehtevä ”Tepertős pogácsa”

                  Ulkonäkö

                  Pyöreä, tasaisen lieriömäinen.

                  Pyöreä lieriö, voi olla hieman kallellaan.

                  Kuori

                  Päällysosa on kiiltävä, punaruskea ja tiheän ristikkokuvioinen, reunat ovat hiekanväriset ja himmeät, alapuoli on punaruskea ja himmeä.

                  Sisus

                  Selkeän murea, muttei mureneva rakenne. Ruskistettujen silavakuutioiden palaset ovat jakautuneet tasaisesti sisälle, väri on ruskehtava.

                  Hieman lehtevä, kerrokset erottuvat toisistaan, ruskistettujen silavakuutioiden palaset ovat nähtävissä kerroksissa, väri on ruskehtava.

                  Maku

                  Tuo mieleen ruskistetut silavakuutiot, on miellyttävän suolainen ja miedon pippurinen.

                  Aromi

                  Tuo mieleen ruskistetut silavakuutiot ja laardin, pippurinen.

            Fyysiset ja kemialliset ominaisuudet
      Rasvapitoisuus: lopputuotteen rasvapitoisuus kuiva-aineesta laskettuna 20–30 prosenttia (m/m)
      Suolapitoisuus: lopputuotteen suolapitoisuus kuiva-aineesta laskettuna 4,0 prosenttia (m/m)
      1.6   Sen maataloustuotteen tai elintarvikkeen valmistusmenetelmän kuvaus, johon 3.1 kohdan mukaista nimeä sovelletaan

      Raaka-aineet:

                  —

                  ruskistetuista silavakuutioista valmistettava tahna eli silavatahna:

                              —

                              nahattomat silavakuutiot: osuus silavatahnasta 70–75 prosenttia; massa, joka jää jäljelle, kun hieman tai ei lainkaan lihaa sisältävää silavaa ruskistetaan

                              —

                              laardi: osuus silavatahnasta 25–30 prosenttia; rasva, joka saadaan, kun hieman tai ei lainkaan lihaa sisältävää silavaa ruskistetaan

                  —

                  taikinan valmistus: vehnä- tai spelttijauhoa, kananmunaa, keltuaista, maitoa, hiivaa, valkoviiniä tai etikkaa, hapankermaa, suolaa ja pippuria.

            ”Tepertős pogácsan” valmistuksessa ei saa käyttää mitään elintarvikelisäaineita (esimerkiksi nostatus- tai säilöntäainetta).
      Valmistusmenetelmä:
      Tepertős pogácsa -taikina on joko mureaa tai lehtevää taikinan valmistustavasta riippuen.
      MUREAN ”TEPERTŐS POGÁCSAN” valmistus
      Vaihe 1: silavatahnan valmistus
      Tuoreita nahattomia ruskistettuja silavakuutioita tasoitetaan puupöydällä kaulimella niin kauan, ettei isompia karkeampia paloja enää erotu ja ruskistetut ainekset ovat tasaisesti jakautuneet. Hienonnus voidaan tehdä myös lihamyllyllä. Tällöin lihamyllyyn on laitettava pienireikäisin reikälevy.
      Laardi sekoitetaan tahnaan puulusikalla tai sekoituskoneella. Tärkeä vaatimus on, ettei tahnassa käytetä lisä- eikä säilöntäaineita, ruskistettuja hanhenrasvakuutioita, kasvirasvaa eikä margariinia vaan ainoastaan tuoreita nahattomia ruskistettuja silavakuutioita.
      Teollisesti valmistetun silavatahnan on myös täytettävä silavatahnaa koskevat vaatimukset.
      Vaihe 2: taikinan valmistus
      Vehnäjauhokiloa kohden käytetään 250–400 grammaa silavatahnaa. Silavatahna ja jauhot sekoitetaan tasaiseksi massaksi. Jotta leivonnaisista tulisi mureita, kaikkien jauhohiukkasten on peityttävä silavatahnaan. Kaikki ainekset eli silavatahna-jauhoseos ja muut ainekset sekoitetaan yhteen. Yhtä jauhokiloa kohden käytetään 5 prosenttia hiivaa maitoon liotettuna, 1 muna, 1 keltuainen, 0,02 prosenttia valkoviiniä tai etikkaa, 2,5 prosenttia suolaa, 0,001 prosenttia jauhettua pippuria ja niin paljon hapankermaa, että saadaan aikaan suhteellisen tiivis taikina. Taikinaa on alustettava, kunnes se pysyy koossa. Jos taikinaa alustetaan liikaa, leivonnaiseen ei saada haluttua mureutta.
      Tuotteen korkean rasvapitoisuuden vuoksi taikina on valmistettava kylmistä aineksista, ja sen on annettava levätä kylmässä niin kauan, että sen sisälämpötila on 26 °C:ta. Kun otetaan huomioon tuotteen luonne, taikina voidaan myös laittaa + 5–8 °C:een jääkaappiin. Tällöin sen on annettava levätä jääkaapissa vähintään 3 tuntia.
      Kohonnut ja jäähtynyt taikina kaulitaan sormenpaksuiseksi levyksi ja levyn pinnalle tehdään syviä ristikkäisviiltoja. Tämä voidaan tehdä noin myös 3 mm etäisyydelle toisistaan asetettujen veitsien avulla. Pogácsa-palat irrotetaan taikinasta yleensä muoteilla, joiden läpimitta on 3–6 cm. Näin paloista saadaan tasamuotoisia ja mahdollisimman lieriömäisiä. Lopullinen muoto viimeistellään käsin pyörittämällä. Leivonnaisia asetetaan leivinlaudalle vierekkäin niin paljon kuin pellille mahtuu, ja ne sivellään vatkatulla kananmunalla. Kananmuna ei saa kuitenkaan valua leivonnaisten sivuille. Kun kananmuna on hieman kuivunut, leivonnaiset asetetaan pellille tasaisin välein. Ylijäämäpalat voidaan koota enintään kahdesti yhteen. Taikinaa ei saa käsitellä liikaa, sen annetaan levätä, ja se leivotaan uudelleen.
      Leivonnaisia nostatetaan pellillä 50–55 minuuttia, ja sen jälkeen niitä paistetaan uunissa 220–240 °C:ssa 12–15 minuuttia. Tämän jälkeen leivonnaiset ovat valmiita.
      Pogácsa-leivonnaiset myydään irtotavarana tai esipakattuina.
      LEHTEVÄN ”TEPERTŐS POGÁCSAN” valmistus
      Vaihe 1: silavatahnan valmistus
      Silavatahna valmistetaan samalla lailla kuin murean muunnelman yhteydessä, mutta sillä erotuksella, että rasvan ja nahattomien ruskistettujen silavakuutioiden lisäksi käytetään suolaa (jauhoista laskettuna noin 1,5 prosenttia) ja hienoksijauhettua pippuria (jauhoista laskettuna noin 0,001 prosenttia). Suolaa käytetään tässä vaiheessa siksi, että jos leivonnaisille ominaisen suolaisen maun vaatima koko suolamäärä lisättäisiin vain taikinaan, taikina repeilisi, eikä leivonnaisista tulisi lehteviä.
      Silavatahnan valmistukseen osoitetusta laardimäärästä käytetään tässä tapauksessa 50 prosenttia eli puolet silavatahnaan ja toinen puoli itse taikinaan.
      Vaihe 2: taikinan valmistus
      Niin sanottuun perustaikinaan käytetään jauhoa, silavatahnaa valmistettaessa erilleen otettua laardia sekä suolaa (jauhoista laskettuna noin 1 prosentti). Lisäksi käytetään jauhokiloa kohden 5 prosenttia maitoon liotettua hiivaa, 0,02 prosenttia valkoviiniä tai etikkaa, mahdollisesti 1 kananmuna, 1 keltuainen ja niin paljon hapankermaa, että taikinasta saadaan kohtuullisen kimmoisaa, tiivistä ja helposti kaulittavaa.
      Tässä muunnelmassa ainesten ja silavatahnan alhainen lämpötila on tärkeä sen vuoksi, että silavatahna erottaa taikinakerrokset toisistaan, kun taikinaa taitellaan kerroksittain. Ohueksi kaulittujen viileiden taikinakerrosten välissä oleva rasva sulaa paistamisen aikana ja estää taikinakerroksia tarttumasta toisiinsa. Taikinan ja rasvan vesipitoisuus muuttuu höyryksi ja pitää taikinakerrokset erillään, minkä ansiosta leivonnaisista tulee paistettaessa lehteviä.
      Lehtevä rakenne voidaan tehdä kahdella eri tavalla:

                  a)

                  Silavatahna levitetään ohueksi kaulitulle taikinalevylle tasaisesti, minkä jälkeen taikina kääritään toisesta päästä alkaen rullalle. Taikinarullan annetaan levätä 15–30 minuuttia, sitten se kaulitaan uudelleen ohueksi levyksi ja kääritään uudelleen rullalle 90 asteen kulmassa aiempaan nähden. Jos rullaussuuntaa ei vaihdeta, leivonnaiset kaatuvat paistamisen aikana.

                  b)

                  Perustaikina kaulitaan ohueksi levyksi, ja silavatahnaa levitetään niin monta kertaa kuin taikinakerroksia taitetaan päällekkäin. Tässä tapauksessa taikinaa ei kääritä rullalle vaan taikinakerroksia taitellaan päällekkäin (ainakin kolme kertaa).

            Ennen kuin taikina kaulitaan viimeisen kerran levyksi, sen annetaan levätä vähintään 15 minuuttia. Taikina kaulitaan sormenpaksuiseksi eli 1–2 cm:n paksuiseksi levyksi, levyn pinnalle tehdään syviä ristikkäisviiltoja ja taikinasta irrotetaan paloja muotilla, jonka läpimitta on 3–6 cm. Leivonnaisia asetetaan leivinlaudalle vierekkäin niin paljon kuin pellille mahtuu, ja ne sivellään vatkatulla kananmunalla. Kananmuna ei saa kuitenkaan valua leivonnaisten sivuille.
      Kun kananmuna on hieman kuivunut, leivonnaiset asetetaan pellille tasaisin välein, niitä nostatetaan 40–45 minuuttia, ja sen jälkeen niitä paistetaan uunissa 220–240 °C:ssa 8–10 minuuttia. Tämän jälkeen leivonnaiset ovat valmiita.
      Pogácsa-leivonnaiset myydään irtotavarana tai esipakattuina.
      1.7   Maataloustuotteen tai elintarvikkeen erityisluonne

      ”Tepertős pogácsan” erityisluonne johtuu seuraavista seikoista:

                  —

                  raaka-aineet: ruskistetut silavakuutiot ja laardi

                  —

                  erityinen taikinanvalmistustekniikka

                  —

                  fysikaaliset, kemialliset ja aistinvaraiset ominaisuudet.

            Erityisluonteen antavat raaka-aineena olevat ruskistetut silavakuutiot
      ”Tepertős pogácsan” erityisluonne johtuu aineksesta, joka jää jäljelle, kun hieman tai ei lainkaan lihaa sisältävää silavaa ruskistetaan. Ruskistettujen silavakuutioiden valkuaisainepitoisuus on 12–13 prosenttia ja rasvapitoisuus 82–84 prosenttia. Tuotteen rasvapitoisuudesta vähintään 60 prosenttia on peräisin ruskistetuista silavakuutioista.
      Erityinen taikinanvalmistustekniikka
      Ruskistettujen silavakuutioiden käyttö mahdollistaa murean muunnelman lisäksi erityisen lehtevän muunnelman valmistuksen. Samalla korkea rasvapitoisuus vaatii erityisen viileän taikinan, jonka lämpötila on 24–26 °C.
      Fysikaaliset, kemialliset ja aistinvaraiset ominaisuudet
      Koska valmistuksessa käytetään ruskistettuja silavakuutioita ja laardia, ”Tepertős pogácsan” rasvapitoisuus on 20–30 prosenttia. Tämän vuoksi ”pogácsan” ravintoarvo on korkeampi, se kuivuu hitaammin ja säilyy kauemmin kuin muut samaan luokkaan kuuluvat tuotteet.
      1.8   Maataloustuotteen tai elintarvikkeen perinteinen luonne

      Sanaa ”pogácsa” käytettiin ensimmäisen kerran vuoden 1395 tienoilla. Alun perin se merkitsi tuhkassa/hiilloksella paistettua litteää leipää. Unkarilaisissa kansansaduissa sitä ryhdyttiin nimittämään ”tuhkassa paistetuksi pogácsaksi”. Tällaista litteää leipää nimitettiin 1600-luvulle saakka ”pogácsa-leiväksi” ja sitä syötiin leivän tavoin. Nykyisin tunnettu pienempi lieriömäinen muoto yleistyi Unkarissa myöhäisellä keskiajalla talonpoikaiskeittiön yleisimpänä leivonnaisena, jota valmistettiin erilaisina muunnelmina, ja sen suosio on säilynyt nykypäivään saakka.
      ”Tepertős pogácsan” kehittyminen on sen ansiota, että ensinnäkin tavaksi tuli valmistaa laardia silavaa sulattamalla ja toiseksi ruskistetuista silavakuutioista tuli jokapäiväistä ruokaa. Vuodelta 1770 peräisin olevan, somogyläisen keskiaatelistoon kuuluvan perheen taloudenhoitoa koskevan kuvauksen perusteella ruskistettuja silavakuutioita valmistettiin 1700-luvulta lähtien aatelisissa perheissä. Tätä tukee myös se, että rasvapurkkeja ruvetaan mainitsemaan aatelisten perheiden perunkirjoissa Unkarin suurella tasangolla eli Alföldillä 1700-luvulta lähtien. (Cegléd 1850–1900. Ceglédi Kossuth -museon julkaisu, Cegléd, 1988, s. 28, 30. Szűcs). Sianlihanjalostuksessa silavan ruskistaminen ja sen myötä laardin käyttö elintarvikkeena todennäköisesti yleistyivät talonpoikien keskuudessa 1800-luvulta tai sen puolivälistä alkaen. Tämän voi päätellä siitä, että rasvapurkkeja on kirjattu jo 1850-luvulla talonpoikien kirjanpitoon Tonavan ja Tiszan välisellä alueella.
      Ruskistettuja silavakuutioita käytettiin Keski-Tiszan seudulla suullisen kansanperinteen mukaan 1800- ja 1900-lukujen vaihteessa talonpoikien keskuudessa saippuan valmistukseen. Ravinnoksi niitä ruvettiin käyttämään vähitellen. Sianteurastuksen jälkeen paistettiin leivonnaisia, joissa yleensä oli tuoreita nahattomia ruskistettuja pieniä silavakuutioita. Suuressa 1930-luvulla valmistuneessa kansantieteellisessä kokoomateoksessa todetaan, että pogácsa-leivonnainen valmistetaan nostatetusta tai nostattamattomasta vehnäjauhotaikinasta, joka maustetaan – muiden ainesten ohella – ruskistetuilla silavakuutioilla (Bátky Zs.: Táplálkozás. Teoksessa ”A magyarság néprajza”, Budapest, 1933, s. 100). Niinpä voidaankin sanoa, että 1900-luvun alussa oli jo tavallista maustaa nostatettu taikina ruskistetulla silavalla.
      ”Tepertős pogácsálla” on nykyisinkin tärkeä rooli päivittäisessä ravinnossa. Näitä leivonnaisia tarjotaan ravitsevien keittojen (gulassikeitto, papukeitto) jälkeen toisena ruokalajina. Niitä tarjotaan vieraille kokouksissa ja konferensseissa. Perhepiirissä niitä tarjotaan mielellään erilaisissa juhlissa (häät, ristiäiset) ja juhlapyhinä, kuten jouluna ja pääsiäisenä. Maaseutumatkailussa niitä tarjotaan usein viinin kanssa pikkupurtavana. (Hagyományok Ízek Régiók, I nidos, s. 145–147.)
      Tuotteen tunnettuutta osoittavat lukuisat keittokirjat 1880-luvulta nykypäivään saakka: Dobos C. József: Magyar-Franczia szakácskönyv. s. 784–785, 1881; Rozsnyai Károly: Legújabb nagy házi cukrászat. s. 350, 1905; Kincses Váncza receptkönyv, s. 21, 1920; Az Új idők második receptkönyve, s. 182, 1934; Hajdú Ernőné: Jaj, mit főzzek, s. 73, 1941; Rudnay János: A magyar cukrászat remekei, s. 89, 1973.
      1.9   Erityisluonnetta koskevat vähimmäisvaatimukset ja tarkastusmenettely

                  Erityisluonne

                  Vähimmäisvaatimukset

                  Tarkastusmenettely ja -tiheys

                  Rasvapitoisuus

                              —

                              20–30 % (laskettuna kuiva-aineesta)

                              —

                              ainoastaan laardin käyttö on sallittu

                  Eritelmän 3.5. kohdan mukaisesti laboratoriossa kahdesti vuodessa.

                  Ruskistetuista silavakuutioista valmistettu tahna

                              —

                              käytetään ruskistettuja silavakuutioita

                              —

                              käytetään nahattomia ruskistettuja silavakuutioita

                  Tuoteasiakirjojen tai valmistusohjeen perusteella, eräkohtaisesti dokumentoituna.

                  Ainekset

                              —

                              eritelmän 3.6 kohdan mukaisesti (ruskistetut silavakuutiot, laardi, vehnäjauho, kananmuna, keltuainen, maito, hiiva, valkoviini tai etikka, hapankerma, suola ja pippuri)

                  Tuoteasiakirjojen tai valmistusohjeen perusteella, eräkohtaisesti dokumentoituna.

                  Lopputuotteen aistinvaraiset ominaisuudet (sisus, maku, aromi)

                              —

                              murea tai lehtevä rakenne

                              —

                              ruskistettuja silavakuutioita muistuttava, hieman pippurinen aromi ja maku

                  Aistinvarainen testaus joka työvuorossa.

            2.   Eritelmän noudattamisen tarkastamisesta vastaavat viranomaiset tai elimet

      2.1   Nimi ja osoite

      Nimi: Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság (Maatalouden keskusvirasto – elintarvike- ja rehuturvallisuudesta vastaava osasto)
      Osoite:
      Puhelin: 456-30-10
      Faksi: —
      Sähköpostiosoite: oevi@oai.hu

                  ☒ Julkinen

                   Yksityinen

            2.2   Viranomaisen tai elimen erityistehtävät

      Tarkastusviranomainen valvoo, että tuotteet täyttävät kaikki eritelmässä esitetyt vaatimukset.


title: Komission täytäntöönpanoasetus (EU) 2015/663, annettu 28 päivänä huhtikuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               29.4.2015

               FI

               Euroopan unionin virallinen lehti

               L 110/9

         KOMISSION TÄYTÄNTÖÖNPANOASETUS (EU) 2015/663,
   annettu 28 päivänä huhtikuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä huhtikuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  91,5

                  TR

                  96,0

                  ZZ

                  93,8

                  0707 00 05

                  AL

                  97,3

                  EG

                  191,6

                  TR

                  125,6

                  ZZ

                  138,2

                  0709 93 10

                  MA

                  134,6

                  TR

                  141,8

                  ZZ

                  138,2

                  0805 10 20

                  EG

                  53,9

                  IL

                  64,4

                  MA

                  53,7

                  TR

                  70,3

                  ZZ

                  60,6

                  0805 50 10

                  BO

                  97,3

                  TR

                  57,0

                  ZZ

                  77,2

                  0808 10 80

                  AR

                  100,0

                  BR

                  90,5

                  CL

                  119,2

                  CN

                  167,0

                  MK

                  30,8

                  NZ

                  136,3

                  US

                  151,5

                  ZA

                  119,9

                  ZZ

                  114,4

                  0808 30 90

                  AR

                  112,3

                  CL

                  121,5

                  NZ

                  212,0

                  ZA

                  111,7

                  ZM

                  112,8

                  ZZ

                  134,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EY) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 193/2013, annettu 6 päivänä maaliskuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               7.3.2013

               FI

               Euroopan unionin virallinen lehti

               L 64/1

         KOMISSION TÄYTÄNTÖÖNPANOASETUS (EU) N:o 193/2013,
   annettu 6 päivänä maaliskuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä maaliskuuta 2013.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  82,8

                  MA

                  59,3

                  TN

                  69,4

                  TR

                  109,3

                  ZZ

                  80,2

                  0707 00 05

                  EG

                  191,6

                  MA

                  170,1

                  TR

                  156,8

                  ZZ

                  172,8

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  47,3

                  TR

                  113,2

                  ZZ

                  80,3

                  0805 10 20

                  EG

                  54,3

                  IL

                  64,5

                  MA

                  54,6

                  TN

                  61,6

                  TR

                  60,5

                  ZZ

                  59,1

                  0805 50 10

                  TR

                  84,1

                  ZZ

                  84,1

                  0808 10 80

                  AR

                  116,3

                  BR

                  84,7

                  CL

                  115,2

                  CN

                  77,8

                  MK

                  28,7

                  US

                  151,0

                  ZZ

                  95,6

                  0808 30 90

                  AR

                  126,4

                  CL

                  178,5

                  TR

                  125,7

                  US

                  185,0

                  ZA

                  104,2

                  ZZ

                  144,0

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 23/2013, annettu 15 päivänä tammikuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               16.1.2013

               FI

               Euroopan unionin virallinen lehti

               L 11/12

         KOMISSION TÄYTÄNTÖÖNPANOASETUS (EU) N:o 23/2013,
   annettu 15 päivänä tammikuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä tammikuuta 2013.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  62,1

                  TN

                  102,6

                  TR

                  130,0

                  ZZ

                  98,2

                  0707 00 05

                  EG

                  194,1

                  TR

                  130,5

                  ZZ

                  162,3

                  0709 91 00

                  EG

                  158,2

                  ZZ

                  158,2

                  0709 93 10

                  MA

                  104,4

                  TR

                  132,7

                  ZZ

                  118,6

                  0805 10 20

                  EG

                  54,9

                  MA

                  59,8

                  TR

                  63,5

                  ZA

                  103,6

                  ZZ

                  70,5

                  0805 20 10

                  IL

                  162,4

                  MA

                  95,8

                  ZZ

                  129,1

                  0805 20 30, 0805 20 50, 0805 20 70, 0805 20 90

                  IL

                  113,9

                  KR

                  140,9

                  TR

                  94,1

                  ZZ

                  116,3

                  0805 50 10

                  TR

                  76,9

                  ZZ

                  76,9

                  0808 10 80

                  BA

                  47,0

                  CN

                  99,8

                  MK

                  38,5

                  US

                  183,6

                  ZZ

                  92,2

                  0808 30 90

                  CN

                  65,3

                  US

                  134,8

                  ZZ

                  100,1

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1362/2013, annettu 11 päivänä joulukuuta 2013 , kypsentämättömän maustetun siipikarjanlihan aistinvaraisen testauksen menetelmistä sen luokittelemiseksi yhdistettyyn nimikkeistöön

text:
                  19.12.2013

                  FI

                  Euroopan unionin virallinen lehti

                  L 343/9

         KOMISSION TÄYTÄNTÖÖNPANOASETUS (EU) N:o 1362/2013,
         annettu 11 päivänä joulukuuta 2013,
         kypsentämättömän maustetun siipikarjanlihan aistinvaraisen testauksen menetelmistä sen luokittelemiseksi yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
         sekä katsoo seuraavaa:

                     (1)

                     Asetuksen (ETY) N:o 2658/87 liitteessä olevan yhdistetyn nimikkeistön 2 ryhmän 6 lisähuomautuksen a alakohdassa määritellään ”kypsentämätön maustettu liha” kypsentämättömäksi lihaksi, ”joka on maustettu joko lihan syvyyssuunnassa tai tuotteen koko pinnalta mausteella, joka on nähtävissä paljaalla silmällä tai selvästi havaittavissa maistamalla”.

                     (2)

                     Jotta varmistettaisiin, että tulliviranomaiset voivat noudattaa tavaroiden luokittelussa yhdenmukaista lähestymistapaa, on tarpeen vahvistaa menetelmät sen määrittämiseksi, onko kypsentämätön siipikarjanliha maustettu yhdistetyn nimikkeistön 2 ryhmän 6 lisähuomautuksen a alakohdan mukaisesti vai ei.

                     (3)

                     Varmistettaessa, onko kypsentämätön siipikarjanliha maustettu vai ei, olisi Euroopan tullilaboratorioiden ryhmittymän tekemien tutkimusten perusteella käytettävä menetelmää, jossa tehdään ensin silmämääräinen tarkastus ja sen jälkeen näytteen makutesti.

                     (4)

                     Näytteen makutesti olisi tehtävä vain, jos silmämääräinen tarkastus ei johda ratkaiseviin tuloksiin.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Menetelmät, joilla määritetään yhdistettyyn nimikkeistöön luokittelua varten, onko kypsentämätön siipikarjanliha maustettu vai ei, vahvistetaan liitteessä.

            2 artikla

               1.   Siipikarjanlihan silmämääräinen tarkastus tehdään liitteessä olevassa I osassa vahvistetulla menetelmällä ja siinä vahvistetuin edellytyksin.
               Silmämääräisen tarkastuksen tavoitteena on varmentaa, onko siipikarjanliha maustettu koko pinnalta ja onko mauste nähtävissä paljaalla silmällä.

               2.   Siipikarjanlihan makutesti tehdään liitteessä olevassa II osassa vahvistetulla menetelmällä ja siinä vahvistetuin edellytyksin.
               Makutesti tehdään ainoastaan, jos silmämääräisen tarkastuksen tulosten perusteella ei voida varmentaa, että näyte on maustettu koko pinnalta ja että mauste on nähtävissä paljaalla silmällä.
               Makutestin tavoitteena on varmentaa, onko siipikarjanliha maustettu syvyyssuunnassa tai koko pinnalta ja onko mauste selvästi havaittavissa maistamalla.
               Makutestin valmistelut voidaan suorittaa ainoastaan tiloissa, jotka täyttävät liitteessä olevan II osan 2 kohdassa vahvistetut varusteita koskevat vähimmäisvaatimukset.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä joulukuuta 2013.

                  Komission puolesta, puheenjohtajan nimissä

               Algirdas ŠEMETA

                  Komission jäsen

            (1)  EYVL L 256, 7.9.1987, s. 1.

            LIITE
            I MAUSTETUN   SIIPIKARJANLIHAN SILMÄMÄÄRÄINEN TARKASTUS
            1.   Tavoite ja määritelmä

            Tämän menetelmän tavoitteena on määrittää, onko kypsentämätön maustettu siipikarjanliha luokiteltava yhdistetyn nimikkeistön 2 ryhmään vai sen 16 ryhmään, koska voidaan varmentaa, että

                        1)

                        mauste peittää koko näytteen pinnan, ja

                        2)

                        mauste on nähtävissä paljaalla silmällä.

                  Menetelmässä tehdään yhdelle tai useammalle kypsentämättömän siipikarjanlihan näytteelle silmämääräinen tarkastus.
            2.   Näytteiden valmistaminen

            Kaikki näytteet on otettava tullille ilmoitetusta erästä. Näyte voidaan ottaa vain avaamattomasta alkuperäispakkauksesta. Näyte voidaan pakata laatikkoon tai muoviseen tyhjiöpakkaukseen.
            Jos kypsentämätön liha on jäädytetty, näytteen on annettava sulaa (esim. jääkaapissa neljän asteen lämpötilassa). Nesteiden vuotaminen olisi pidettävä mahdollisimman vähäisenä.
            Pakkausta ja/tai näytteitä koskevat asiaankuuluvat tiedot on kirjattava tai valokuvattava ja sisällytettävä 4 kohdassa tarkoitettuun testiraporttiin.
            3.   Silmämääräisen tarkastuksen tekeminen

            Näyte on tarkastettava silmämääräisesti pakkauksen poistamisen jälkeen.
            Näytteen tarkastaa vähintään kaksi arvioijaa.
            Silmämääräistä tarkastusta tehtäessä arvioijien on otettava huomioon seuraavat tekijät:

                        a)

                        maustetta ei tarvitse olla yhtä paljon kaikissa pinnan osissa;

                        b)

                        sillä, että irrotetun sisäfileen taitteissa tai poimuissa ei ole maustetta, ei ole merkitystä määritettäessä, onko tuote maustettu koko pinnalta;

                        c)

                        valkopippuri on vaikeampi havaita kuin mustapippuri;

                        d)

                        pippuri on helpompi havaita vaalean lihan (esim. rintalihan) pinnalta kuin tumman lihan (esim. koipireisipalojen lihan) pinnalta.

                  4.   Tulosten arviointi

            Kaikkien arvioijien on oltava yhtä mieltä siitä, onko näyte maustettu koko pinnalta ja onko mauste nähtävissä paljaalla silmällä.
            Arvioijien on täytettävä testiraportti kypsentämättömän maustetun siipikarjanlihan silmämääräisestä tarkastuksesta. Testiraportin malli on lisäyksessä 1.
            Jos kaikki arvioijat eivät ole yhtä mieltä jostakin näytteestä tai jos kaikki arvioijat ovat yhtä mieltä siitä, ettei näytettä ole maustettu koko pinnalta tai ettei mauste ole nähtävissä paljaalla silmällä, näyte on testattava II osan mukaisesti.
            5.   Selittävät kuvat

            Oheisista kuvista näkyy, kuinka näytteet on arvioitava silmämääräisessä tarkastuksessa.
            Kuvat on otettu pippuroidusta siipikarjanlihasta, mutta kunkin kuvan alapuolella olevia selityksiä voidaan soveltaa myös muihin mausteisiin.
            Kuvissa ”TOP” tarkoittaa siipikarjan rintalihan ulkopintaa ja ”UNDERSIDE” siipikarjan rintalihan pintaa, joka tulee esille leikattaessa liha irti luusta.

               Kuva 1 A

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 1 B

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 2 A

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 2 B

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 3 A

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 3 B

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 4 A

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 4 B

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 5 A

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 5 B

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 6

            Silmämääräisen tarkastuksen tulos: näyte on maustettu koko pinnalta ja mauste on nähtävissä paljaalla silmällä.

               Kuva 7

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 8

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 9

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 10

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 11

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 12

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.

               Kuva 13

            EI
               Silmämääräisen tarkastuksen tulos: mauste on nähtävissä paljaalla silmällä, mutta se EI kata näytteen koko pintaa.
            OSA II   MAUSTETUN SIIPIKARJANLIHAN MAKUTESTI
            1.   Tavoite ja määritelmä

            Tämän menetelmän tavoitteena on määrittää, onko kypsentämätön maustettu siipikarjanliha luokiteltava yhdistetyn nimikkeistön 2 ryhmään vai sen 16 ryhmään, koska voidaan varmentaa, että

                        3)

                        siipikarjanliha on maustettu syvyyssuunnassa tai koko pinnalta, ja

                        4)

                        mausteen maku on selvästi havaittavissa.

                  Tässä menetelmässä tehdään yhdelle tai useammalle kypsennetyn siipikarjanlihan näytteelle makutesti.
            2.   Testaustilojen varusteet

            Tiloissa, joissa makutesti tehdään, on oltava ainakin seuraavat varusteet:

                        —

                        mikroaaltouuni,

                        —

                        leikkuulautoja,

                        —

                        teräviä veitsiä,

                        —

                        tavallisia lautasia (esim. polystyreenia tai keramiikkaa), jotka on merkitty satunnaisilla kolminumeroisilla koodeilla,

                        —

                        tarjoiluhaarukoita,

                        —

                        koetin (lihamittari),

                        —

                        kertakäyttökäsineitä.

                  3.   Näytteiden valmistaminen

            Näytteen on muodostettava edustava osa kulutukseen tarkoitetusta siipikarjanlihasta.
            Jos epäillään esim. että näyte voi sisältää epätyypillisiä yhdisteitä tai mikrobiepäpuhtauksia, on tehtävä riskinarviointi tai testausta edeltävä mikrobiologinen analyysi.
            Näyte on kypsennettävä täysin kypsäksi mikroaaltouunissa. Näytteen on testauksen aikana oltava ihmisravinnoksi soveltuva.
            Näytteen sisälämpötilan on noustava vähintään 77 °C:seen. Lämpötila tarkastetaan koettimella (lihamittarilla) kypsennysajan päätyttyä. Jos mikroaaltouunin ohjeissa kehotetaan käyttämään ”seisottamisaikaa”, lämpötila mitataan tämän seisottamisajan päätyttyä. Seisottamisaikana kypsyminen jatkuu mikroaaltouunin synnyttämän lämmön ansiosta vielä virran poiskytkemisen jälkeen ja uunin oven ollessa suljettuna.
            Näytteen ulkopinta on poistettava terävällä veitsellä kypsennetyn lihan keskiosan saamiseksi esille. On varottava, ettei lihan keskiosa joudu kosketuksiin ulkopinnan kanssa.
            Lihan keskiosa on leikattava noin 2 cm3:n kokoisiksi paloiksi.
            Näytteiden on annettava jäähtyä vähintään 10 minuutin ajan.
            Näytteet on tarjoiltava arvioijille merkityiltä lautasilta.
            4.   Makutestin tekeminen

            Makutestiin osallistuu 5–8 pätevää ja koulutettua arvioijaa, joille tarjotaan yksi tai useampi näyte. Yhdellä kertaa arvioidaan enintään viisi näytettä.
            Näytteiden välillä on oltavasti riittävästi aikaa ja/tai tällöin on asetettava tarjolle sopivia suun neutraloijia (pullovettä ja suolaamattomia voileipäkeksejä).
            Arvioijia on häirittävä mahdollisimman vähän arvioinnin aikana.
            Arvioijien on maistettava näytettä ja kuvattava puolueettomasti näytteen ominaisuudet (pääaromi, jälkimaku ja suutuntuma).
            Arvioijien on täytettävä seuraavat kaksi lomaketta:

                        a)

                        Tullitestauksessa käytettävä siipikarjatuotteiden ominaisuuksia koskeva lomake.

                        b)

                        Tullitestauksessa käytettävä siipikarjatuotteiden vapaamuotoista kuvausta koskeva vertailulomake.

                  Lomakkeiden mallit ovat lisäyksissä 2 ja 3.
            Jokainen arvioija merkitsee itse ominaisuuksia koskevaan lomakkeeseen tuotteen ominaisuudet ja arvioi kunkin ominaisuuden intensiivisyyden asteikolla 1–3 käyttämällä ainoastaan ilmaisuja ”HEIKKO” (1), ”SELKEÄSTI HAVAITTAVA” (2) ja ”VAHVA” (3).
            Arvioijien kuvauksessaan käyttämät tärkeimmät ilmaisut merkitään vapaamuotoista kuvausta koskevaan vertailulomakkeeseen ilmoittamalla, kuinka moni arvioija käytti kutakin ilmausta kunkin näytteen osalta.
            Ominaisuuden voimakkuudesta tai vahvuudesta annetaan myös yhteenveto vapaamuotoista kuvausta koskevassa vertailulomakkeessa.
            Kun eri arvioijat käyttävät eri ilmaisuja, joiden tiedetään tarkoittavan samaa, kuten ”rasvainen” ja ”runsaasti rasvaa sisältävä”, heidän katsotaan käyttäneen samaa ilmaisua.
            Lisättyjä aromeja tai mausteita koskevat tulokset (esim. ”hapan”, ”makea”, ”tulinen”, ”pippuri” ja ”valkosipuli”) merkitään vapaamuotoista kuvausta koskevaan vertailulomakkeeseen.
            5.   Tulosten arviointi

            Jos vähintään puolet arvioijista ilmoitti ominaisuuksia koskevassa lomakkeessa ja vapaamuotoista kuvausta koskevassa vertailulomakkeessa havainneensa lisättyjen aromien tai mausteiden maun ja antoi tälle 4 kohdan mukaisesti vähintään arvon 2 (”SELKEÄSTI HAVAITTAVA”), näytteen mausteiden katsotaan olevan selvästi havaittavissa maistamalla.
            Lomakkeissa on oltava yksityiskohtaiset tiedot näytteistä, niiden valmistelusta sekä tulosten saavuttamisessa ja tulkitsemisessa noudatetuista menettelyistä.

               Lisäys 1

                  Keittämättömän maustetun siipikarjanlihan silmämääräisen tarkastuksen testiraportti

               Päiväys: …

                           Koodi …

                           Koodi …

                           Koodi …

                           Koodi …

                           Koodi …

                           Tuote maustettu koko pinnalta

                           KYLLÄ/EI

                           KYLLÄ/EI

                           KYLLÄ/EI

                           KYLLÄ/EI

                           KYLLÄ/EI

                           Mauste nähtävissä paljaalla silmällä

                           KYLLÄ/EI

                           KYLLÄ/EI

                           KYLLÄ/EI

                           KYLLÄ/EI

                           KYLLÄ/EI

                           Asiaankuuluvat tiedot

               Lisäys 2

                  Tullitestauksessa käytettävä siipikarjanlihatuotteiden ominaisuuksia koskeva lomake

               Nimi: … Päiväys: … Tuote: …

                           Koodi

                           Aromi/jälkimaku/suutuntuma

                           Intensiteetti

                  Asteikko

                           1

                           2

                           3

                           HEIKKO

                           SELKEÄSTI HAVAITTAVA

                           VAHVA

               Lisäys 3

                  Tullitestauksessa käytettävä siipikarjatuotteiden vapaamuotoista kuvausta koskeva vertailulomake

               Päiväys: …

                           Koodi

                           1

                           2

                           3

                           Koodi

                           1

                           2

                           3

                           Koodi

                           1

                           2

                           3

                           Ominaisuudet:
                           Aromi/jälkimaku/suutuntuma

                           Heikko

                           Selkeästi havaittava

                           Vahva

                           Heikko

                           Selkeästi havaittava

                           Vahva

                           Heikko

                           Selkeästi havaittava

                           Vahva

                     Koonnut: … Tarkastanut: …
               Merkitkää sarakkeisiin 1, 2 ja 3 niiden arvioijien lukumäärä, jotka havaitsivat kyseisen ominaisuuden.


title: Komission täytäntöönpanoasetus (EU) 2016/166, annettu 8 päivänä helmikuuta 2016, betelköynnöksen lehtiä (Piper betle) sisältävien tai niistä koostuvien elintarvikkeiden tuontiin Intiasta sovellettavista erityisehdoista ja täytäntöönpanoasetuksen (EY) N:o 669/2009 kumoamisesta (ETA:n kannalta merkityksellinen teksti)

text:
               9.2.2016

               FI

               Euroopan unionin virallinen lehti

               L 32/143

         KOMISSION TÄYTÄNTÖÖNPANOASETUS (EU) 2016/166,
   annettu 8 päivänä helmikuuta 2016,
   betelköynnöksen lehtiä (Piper betle) sisältävien tai niistä koostuvien elintarvikkeiden tuontiin Intiasta sovellettavista erityisehdoista ja täytäntöönpanoasetuksen (EY) N:o 669/2009 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 15 artiklan 5 kohdan,
   sekä katsoo seuraavaa:

               (1)

               Asetuksen (EY) N:o 178/2002 53 artiklassa säädetään mahdollisuudesta toteuttaa asianmukaisia unionin kiireellisiä toimenpiteitä kolmannesta maasta tuotujen elintarvikkeiden ja rehujen osalta ihmisten terveyden, eläinten terveyden tai ympäristön suojelemiseksi, kun tällaista riskiä ei voida tyydyttävällä tavalla hallita yksittäisten jäsenvaltioiden toteuttamilla toimenpiteillä.

               (2)

               Komission asetuksessa (EY) N:o 669/2009 (3) säädetään kyseisen asetuksen liitteessä I lueteltujen tiettyjen muiden kuin eläinperäisten rehujen ja elintarvikkeiden tuonnin asettamisesta tehostettuun viralliseen valvontaan. Intiasta peräisin oleviin betelköynnöksen lehtiin (Piper betle L.) sovelletaan 1 päivästä huhtikuuta 2014 tehostettua virallista valvontaa erilaisten salmonellakantojen esiintymisen varalta.

               (3)

               Jäsenvaltioiden asetuksen (EY) N:o 669/2009 mukaisesti näille elintarvikkeille toteuttaman tehostetun valvonnan tulokset osoittavat, että unionin elintarvikelainsäädännön elintarvikkeiden mikrobiologisten vaatimusten täyttymättä jääminen on jatkuvaa ja yleistä. Vuodesta 2011 lähtien elintarvikkeita ja rehuja koskevaan nopeaan hälytysjärjestelmään on tehty noin 90 ilmoitusta (4) useista erilaisista salmonellan patogeenisistä kannoista Intiasta peräisin olevissa tai sieltä lähetetyissä elintarvikkeissa, jotka sisältävät betelköynnöksen lehtiä tai koostuvat niistä.

               (4)

               Nämä tulokset osoittavat, että kyseisten elintarvikkeiden tuonti aiheuttaa riskin ihmisten terveydelle. Unionin rajoilla toteutetusta tehostetusta valvonnasta huolimatta tilanne ei ole parantunut. Euroopan komission nimenomaisesta pyynnöstä huolimatta Intian viranomaisilta ei myöskään ole saatu konkreettista ja tyydyttävää toimintasuunnitelmaa tuotanto- ja valvontajärjestelmien vikojen ja puutteiden korjaamiseksi.

               (5)

               Ihmisten terveyden suojelemiseksi unionissa on tarpeen säätää kyseisiä Intiasta tuotavia elintarvikkeita koskevista lisätakeista. Sen vuoksi kaikkien Intiasta tulevien betelköynnöksen lehtien lähetysten mukana olisi oltava terveystodistus siitä, että kyseiset elintarvikkeet on tuotettu Euroopan parlamentin ja neuvoston asetuksessa (EY) N:o 852/2004 (5) vahvistettujen hygieniasäännösten mukaisesti, että tuotteista on otettu näytteet ja että ne on analysoitu salmonellan varalta ja todettu unionin lainsäädännön mukaisiksi, sekä analyysitestien tulokset.

               (6)

               On aiheellista jättää muut kuin kaupalliset lähetykset tämän asetuksen säännösten soveltamisalan ulkopuolelle.

               (7)

               Lähetyksiin liittyvä näytteenotto ja analysointi olisi toteutettava asiaankuuluvan unionin lainsäädännön mukaisesti. Komission asetuksessa (EY) N:o 2073/2005 (6) vahvistetaan sekä unionissa sovellettavat elintarvikkeiden mikrobiologiset vaatimukset että näytteenottoa elintarvikkeiden mikrobiologisten vaatimusten virallista valvontaa varten koskevat säännökset.

               (8)

               Intian viranomaiset ovat ilmoittaneet komissiolle sen toimivaltaisen viranomaisen nimen, jonka valtuutettu edustaja on oikeutettu allekirjoittamaan terveystodistuksen.

               (9)

               Sen vuoksi komission asetusta (EU) N:o 669/2009 olisi muutettava.

               (10)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Soveltamisala
   1.   Tätä asetusta sovelletaan tämän asetuksen liitteessä I vahvistettujen, Intiasta peräisin olevien tai sieltä lähetettyjen elintarvikkeiden lähetyksiin, jotka sisältävät betelköynnöksen lehtiä (Piper betle L., tunnetaan myös nimellä paan-lehti tai ”Betel quid”) tai koostuvat niistä, mukaan lukien CN-koodiin 1404 90 00 luokitellut tuotteet.
   2.   Tätä asetusta ei sovelleta 1 kohdassa tarkoitettujen elintarvikkeiden lähetyksiin, jotka on tarkoitettu yksityishenkilölle yksinomaan henkilökohtaiseen kulutukseen ja käyttöön. Epävarmoissa tapauksissa todistustaakka on lähetyksen vastaanottajalla.
   2 artikla
   Määritelmät
   Tämän asetuksen soveltamiseksi sovelletaan asetuksen (EY) N:o 178/2002 2 ja 3 artiklassa, asetuksen (EY) N:o 882/2004 2 artiklassa ja asetuksen (EY) N:o 669/2009 3 artiklassa säädettyjä määritelmiä.
   3 artikla
   Tuonti unioniin
   Edellä 1 artiklan 1 kohdassa tarkoitettujen elintarvikkeiden lähetykset voidaan tuoda unioniin ainoastaan tässä asetuksessa säädettyjä menettelyjä noudattaen.
   Tällaisten elintarvikkeiden lähetykset saavat saapua unioniin ainoastaan asetuksessa (EY) N:o 669/2009 määriteltyjen nimettyjen saapumispaikkojen kautta.
   4 artikla
   Näytteenoton ja analyysin tulokset
   1.   Edellä 1 artiklan 1 kohdassa tarkoitettujen elintarvikkeiden lähetysten mukana on oltava Intian toimivaltaisten viranomaisten toteuttamien näytteenoton ja määritysten tulokset, jotta varmistetaan salmonellaa koskevien unionin lainsäädännön mikrobiologisten vaatimusten noudattaminen 1 artiklan 1 kohdassa tarkoitettujen elintarvikkeiden osalta.
   2.   Edellä 1 kohdassa tarkoitettu näytteenotto on suoritettava asetuksen (EY) N:o 2073/2005 mukaisesti.
   5 artikla
   Terveystodistus
   1.   Lähetysten mukana on oltava myös liitteessä II esitetyn mallin mukainen terveystodistus.
   2.   Terveystodistuksen on oltava Intian toimivaltaisen viranomaisen valtuutetun edustajan täyttämä, allekirjoittama ja vahvistama.
   3.   Terveystodistus on laadittava sen jäsenvaltion virallisella kielellä tai jollakin sen virallisista kielistä, jossa nimetty saapumispaikka sijaitsee. Jäsenvaltio voi kuitenkin suostua siihen, että terveystodistukset laaditaan jollakin toisella unionin virallisella kielellä.
   6 artikla
   Tunnistetiedot
   Kukin 1 artiklan 1 kohdassa tarkoitettujen elintarvikkeiden lähetys on yksilöitävä tunnistuskoodilla, joka vastaa 4 artiklassa tarkoitetuissa näytteenottojen ja analyysin tuloksissa ja 5 artiklassa tarkoitetussa terveystodistuksessa mainittua tunnistuskoodia. Kukin lähetykseen kuuluva yksittäinen pussi tai muu pakkaus on merkittävä kyseisellä tunnistuskoodilla.
   7 artikla
   Ennakkoilmoitus lähetyksistä
   1.   Elintarvikealan toimijoiden tai niiden edustajien on annettava nimetyn saapumispaikan toimivaltaisille viranomaisille ennakkoilmoitus 1 artiklan 1 kohdassa tarkoitettujen elintarvikkeiden lähetysten fyysisen saapumisen arvioidusta päivästä ja kellonajasta sekä lähetyksen luonteesta.
   2.   Ennakkoilmoitusta varten niiden on täytettävä asetuksen (EY) N:o 669/2009 3 artiklan a alakohdassa tarkoitetun yhteisen tuloasiakirjan (CED) osa I ja toimitettava kyseinen asiakirja nimetyn saapumispaikan toimivaltaiselle viranomaiselle vähintään yksi työpäivä ennen lähetyksen fyysistä saapumista.
   3.   Täyttäessään yhteisen tuloasiakirjan tämän asetuksen mukaisesti elintarvikealan toimijoiden on otettava huomioon asetuksen (EY) N:o 669/2009 liitteessä II vahvistetut ohjeet yhteistä tuloasiakirjaa varten, kun kyse on tämän asetuksen 1 artiklan 1 kohdassa tarkoitetuista elintarvikkeista.
   8 artikla
   Viralliset tarkastukset
   1.   Nimetyn saapumispaikan toimivaltaisen viranomaisen on tarkastettava 1 artiklan 1 kohdassa tarkoitettujen elintarvikkeiden kunkin lähetyksen asiakirjat sen varmistamiseksi, että lähetys on 4 ja 5 artiklassa säädettyjen vaatimusten mukainen.
   2.   Tämän asetuksen 1 artiklan 1 kohdassa tarkoitettujen elintarvikkeiden tunnistustarkastukset ja fyysiset tarkastukset on tehtävä asetuksen (EY) N:o 669/2009 8, 9 ja 19 artiklan mukaisesti tämän asetuksen liitteessä I vahvistetulla tiheydellä.
   3.   Kun tarkastukset on tehty, toimivaltaisten viranomaisten on

               a)

               täytettävä yhteisen tuloasiakirjan osan II asiaankuuluvat kohdat;

               b)

               liitettävä mukaan tämän artiklan 2 kohdan mukaisesti tehtyjen näytteenottojen ja analyysin tulokset;

               c)

               annettava CED-viitenumero ja kirjattava se yhteiseen tuloasiakirjaan;

               d)

               leimattava ja allekirjoitettava yhteisen tuloasiakirjan alkuperäiskappale;

               e)

               otettava allekirjoitetusta ja leimatusta yhteisestä tuloasiakirjasta jäljennös ja säilytettävä se.

         4.   Yhteisen tuloasiakirjan ja terveystodistuksen alkuperäiskappaleiden sekä mukaan liitettyjen 4 artiklassa tarkoitettujen näytteenottojen ja analyysien tulosten on seurattava lähetyksen mukana sen kuljetuksen ajan, kunnes se luovutetaan vapaaseen liikkeeseen. Jos 1 artiklan 1 kohdassa tarkoitettujen elintarvikkeiden lähetysten edelleenkuljetukselle myönnetään lupa ennen kuin fyysisten tarkastusten tulokset on saatu, tätä varten on annettava oikeaksi todistettu jäljennös alkuperäisestä yhteisestä tuloasiakirjasta.
   9 artikla
   Lähetyksen jakaminen osiin
   1.   Lähetykset voidaan jakaa osiin vasta sen jälkeen, kun virallinen valvonta on suoritettu kokonaan ja toimivaltainen viranomainen on 8 artiklan mukaisesti täyttänyt yhteisen tuloasiakirjan.
   2.   Jos lähetys jaetaan osiin jälkeenpäin, kunkin osan mukana on oltava oikeaksi todistettu jäljennös yhteisestä tuloasiakirjasta kuljetuksen ajan vapaaseen liikkeeseen luovutukseen asti.
   10 artikla
   Luovutus vapaaseen liikkeeseen
   Lähetyksen luovutus vapaaseen liikkeeseen edellyttää, että elintarvikealan toimijat tai niiden edustajat esittävät (fyysisesti tai sähköisesti) tulliviranomaisille yhteisen tuloasiakirjan, jonka toimivaltainen viranomainen on asianmukaisesti täyttänyt, kun kaikki viralliset tarkastukset on tehty ja fyysisten tarkastusten myönteiset tulokset ovat tiedossa, jos tällaisia tarkastuksia vaaditaan. Tulliviranomaisten on luovutettava lähetys vapaaseen liikkeeseen ainoastaan, jos toimivaltaisen viranomaisen myönteinen päätös esitetään yhtenäisen tuloasiakirjan osassa II olevassa ruudussa 14 ja allekirjoitus ruudussa 21.
   11 artikla
   Säännösten noudattamatta jättäminen
   Jos virallisessa valvonnassa todetaan, ettei asiaankuuluvaa unionin lainsäädäntöä ole noudatettu, toimivaltaisen viranomaisen on täytettävä yhteisen tuloasiakirjan osa III, ja on toteutettava asetuksen (EY) N:o 882/2004 19, 20 ja 21 artiklan mukaiset toimet.
   12 artikla
   Raportit
   Jäsenvaltioiden on toimitettava komissiolle joka kolmas kuukausi raportti kaikista elintarvikelähetyksille tämän asetuksen nojalla tehtyjen virallisten tarkastusten määritystuloksista. Raportti on toimitettava kutakin vuosineljännestä seuraavan kuukauden aikana.
   Raportissa ilmoitetaan seuraavat tiedot:

               —

               tuotujen lähetysten määrä;

               —

               niiden lähetysten määrä, joista on otettu näyte analyysiä varten;

               —

               8 artiklan 2 kohdassa säädettyjen tarkastusten tulokset.

         13 artikla
   Kustannukset
   Elintarvikealan toimijat vastaavat kaikista kustannuksista, jotka aiheutuvat virallisesta valvonnasta, kuten näytteenotosta, analysoinnista, varastoinnista ja mahdollisista vaatimustenvastaisuuden johdosta toteutetuista toimenpiteistä.
   14 artikla
   Siirtymätoimenpiteet
   Poiketen siitä, mitä 4 artiklan 1 kohdassa ja 5 artiklan 1 kohdassa säädetään, jäsenvaltioiden on sallittava sellaisten 1 artiklan 1 kohdassa tarkoitettujen elintarvikkeiden lähetysten tuonti, jotka ovat lähteneet alkuperämaasta ennen tämän asetuksen voimaantuloa, ilman että niiden mukana seuraavat terveystodistus ja näytteenoton ja analyysien tulokset.
   15 artikla
   Komission asetuksen (EY) N:o 669/2009 muuttaminen
   Muutetaan asetus (EY) N:o 669/2009 tämän asetuksen liitteen III mukaisesti.
   16 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä helmikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EYVL L 31, 1.2.2002, s. 1.

      (2)  EUVL L 165, 30.4.2004, s. 1.

      (3)  Komission asetus (EY) N:o 669/2009, annettu 24 päivänä heinäkuuta 2009, Euroopan parlamentin ja neuvoston asetuksen (EY) N:o 882/2004 täytäntöönpanosta tiettyjen muiden kuin eläinperäisten rehujen ja elintarvikkeiden tuontia koskevan tehostetun virallisen valvonnan osalta ja päätöksen 2006/504/EY muuttamisesta (EUVL L 194, 25.7.2009, s. 11).

      (4)  Vuodesta 2011 lähtien 15 päivään lokakuuta 2015 (12 ilmoitusta vuonna 2011, 6 vuonna 2012, 13 vuonna 2013, 17 vuonna 2014 ja 15 päivään lokakuuta 2015 mennessä 43).

      (5)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).

      (6)  Komission asetus (EY) N:o 2073/2005, annettu 15 päivänä marraskuuta 2005, elintarvikkeiden mikrobiologisista vaatimuksista (EUVL L 338, 22.12.2005, s. 1).

      LIITE I
      Muut kuin eläinperäiset elintarvikkeet, jotka kuuluvat tässä asetuksessa säädettyjen toimenpiteiden soveltamisalaan:

                  Rehut ja elintarvikkeet
                  (käyttötarkoitus)

                  CN-koodi (1)

                  Taric-alanimike

                  Alkuperä- tai lähetysmaa

                  Vaara

                  Fyysisten ja tunnistustarkastusten tiheys (%) tuonnissa

                  Betelköynnöksen (Piper betle L.) lehdet –
                        (Elintarvike)

                  ex 1404 90 00

                  10

                  Intia (IN)

                  Salmonella (2)

                  10

         (1)  Jos johonkin CN-koodiin kuuluvista tuotteista vain osalle on tehtävä tarkastukset ja jollei kyseisen koodin osalta ole olemassa erityistä alanimikettä, CN-koodi on merkitty tunnuksella ”ex”.

         (2)  Vertailumenetelmä EN/ISO 6579 tai sen avulla validoitu menetelmä elintarvikkeiden mikrobiologisista vaatimuksista 15 päivänä marraskuuta 2005 annetun komission asetuksen (EY) N:o 2073/2005 (EUVL L 338, 22.12.2005, s. 1) 5 artiklan mukaisesti.

      LIITE II

         Terveystodistus Euroopan unioniin suuntautuvaa tuontia varten

      … (1)

         Lähetyksen koodi …Todistuksen numero …

      Betelköynnöksen (Piper betle) lehtien tuontiin Intiasta sovellettavista erityisehdoista annetun komission täytäntöönpanoasetuksen (EU) 2016/166 säännösten mukaisesti
      …
       …(asetuksen (EU) 2016/166 5 artiklan 2 kohdassa tarkoitettu toimivaltainen viranomainen)
      TODISTAA, että …
       …(täydennetään asetuksen (EU) 2016/166 1 artiklan 1 kohdassa tarkoitetut elintarvikkeet)
      jotka sisältyvät tähän lähetykseen, jolla on seuraavat ominaisuudet: …
      …
       …(lähetyksen kuvaus, tuote, pakkausten määrä ja tyyppi, brutto- tai nettopaino)
      jonka lastauspaikka on: …(lastauspaikka)
      lastaaja: …(kuljetuksesta vastaavan tahon tiedot)
      määränpää: …(määräpaikka ja -maa)
      alkuperätila tai -laitos: …
       …(tilan/laitoksen nimi ja osoite)
      on tuotettu asetuksen (EY) N:o 852/2004 mukaisissa olosuhteissa.
      Tästä lähetyksestä on otettu näytteet komission asetuksen (EY) N:o 2073/2005 mukaisesti salmonellakantojen esiintymisen varalta.
      (paikka) …(pvm) näyte, jolle on tehty laboratorioanalyysi …
      (pvm) …
      (laboratorion nimi). Yksityiskohtaiset tiedot näytteenoton, käytettyjen määritysmenetelmien ja kaikkien tulosten osalta toimitetaan oheisena.
      Tehty (paikka) …(pvm) …
      Leima ja allekirjoitus (asetuksen (EU) 2016/166 5 artiklan 2 kohdassa tarkoitettu toimivaltaisen viranomaisen valtuutettu edustaja)

         (1)  Tuote ja alkuperämaa.

      LIITE III
      Asetuksen (EY) N:o 669/2009 liitteessä I oleva kohta poistetaan seuraavasti:

                     Rehut ja elintarvikkeet
                     (käyttötarkoitus)

                     CN-koodi (1)

                     Taric-alanimike

                     Alkuperämaa

                     Vaara

                     Fyysisten ja tunnistustarkastusten tiheys (%)

                     ”Betelköynnöksen (Piper betle L.) lehdet –
                           (Elintarvike)

                     ex 1404 90 00

                     10

                     Intia (IN)

                     Salmonella (2)

                     50”

         (1)  Jos johonkin CN-koodiin kuuluvista tuotteista vain osalle on tehtävä tarkastukset ja jollei kyseisen koodin osalta ole olemassa erityistä alanimikettä, CN-koodi on merkitty tunnuksella ”ex”.

         (2)  Vertailumenetelmä EN/ISO 6579 tai sen avulla validoitu menetelmä elintarvikkeiden mikrobiologisista vaatimuksista 15 päivänä marraskuuta 2005 annetun komission asetuksen (EY) N:o 2073/2005 (EUVL L 338, 22.12.2005, s. 1) 5 artiklan mukaisesti.